stanford-oval/wikipedia huggingface dataset:
ตำรวจจังหวัด
เชิงอรรถ

↑  ไม่ใช่ชื่อไทยอย่างเป็นทางการ
หน่วยปราบจราจลในการตรวจกำลังพล
ทีมต่อต้านอาวุธปืนในจังหวัดไซตามะ
เจ้าหน้าที่ตำรวจถือปืนพกในเครื่องแบบตำรวจฤดูใบไม้ผลิ
เจ้าหน้าที่ตำรวจสวมเครื่องแบบตำรวจ
เฮลิคอปเตอร์ของกองบัญชาการตำรวจจังหวัดโอซากะ
เรือตำรวจของกองบัญชาการตำรวจจังหวัดฟุกุโอกะ
บรูนู ลาฌึ

| 0 | 1 | 2 | 3 |
| --- | --- | --- | --- |
 ลาฌึในปี 2019
ข้อมูลส่วนตัว
ชื่อเต็ม:  บรูนู มีแกล ซิลวา ดู นาซีเม็งตู
วันเกิด:   (1976-05-12) 12 พฤษภาคม ค.ศ. 1976 (48 ปี)
สถานที่เกิด:  ซึตูบัล โปรตุเกส
ตำแหน่ง:  ปีกขวา
สโมสรเยาวชน
1990–1991:  อิงดึเป็งเด็งตึ
1993–1995:  อูเซแอรึเด ไปรเย็งซึ
สโมสรอาชีพ*
| ปี |  ทีม |  ลงเล่น |  (ประตู) |
| 1999–2000 |  อูเซแอรึเด ไปรเย็งซึ |   |   |
| 2001–2002 |  กิงตาเฌ็งซึ |   |   |
จัดการทีม
1997–1999:  วีตอเรียซึตูบัล (เยาวชน)
2000–2001:  GDR 1.º Maio (เยาวชน)
2000–2001:  ฟาเซ็งเด็งซึ (ผู้ช่วย)
2001–2002:  กูแมร์ซียูอีอิงดุชเตรีย
2002–2004:  อิชเตรลาดึเว็งดัชนอวัช (ผู้ช่วย)
2004:  ซิงเตร็งซึ (ผู้ช่วย)
2004–2012:  ไบฟีกา (เยาวชน)
2012–2014:  Shabab Al-Ahli (ทีมรุ่นอายุไม่เกิน 19 ปีและทีม เบ)
2015–2017:  เชฟฟีลด์เวนส์เดย์ (ผู้ช่วย)
2017–2018:  สวอนซีซิตี (ผู้ช่วย)
2018–2019:  ไบฟีกา เบ
2019–2020:  ไบฟีกา
2021–2022:  วุลเวอร์แฮมป์ตันวอนเดอเรอส์
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น
บรูนู มีแกล ซิลวา ดู นาซีเม็งตู (โปรตุเกส: Bruno Miguel Silva do Nascimento; เกิด 12 พฤษภาคม ค.ศ. 1976) หรือรู้จักกันในชื่อ บรูนู ลาฌึ (Bruno Lage) เป็นผู้จัดการทีมฟุตบอลชาวโปรตุเกส เคยเป็นหัวหน้าผู้ฝึกสอนของวุลเวอร์แฮมป์ตันวอนเดอเรอส์ในพรีเมียร์ลีก
เขาเคยทำงานเป็นผู้ฝึกสอนให้แก่ไบฟีกา ซึ่งเขาพาทีมชนะเลิศปรีไมราลีกา ฤดูกาล 2018–19 และซูเปอร์คัพ 2019
อาชีพ > ช่วงแรก

ลาฌึเกิดที่ซึตูบัลและเริ่มต้นอาชีพในฐานะผู้ฝึกสอนทีมเยาวชนของวีตอเรียดึซึตูบัลใน ค.ศ. 1997
ต่อมาเขาได้ทำงานหน้าเป็นผู้ฝึกสอนของทีมเยาวชนทุกชุดของไบฟีกาตั้งแต่ ค.ศ. 2004 ถึง 2012 ก่อนที่จะย้ายไปทำงานเป็นผู้ช่วยของการ์ลุช การ์วัลยัล ที่เชฟฟีลด์เวนส์เดย์และสวอนซีซิตี ต่อมาในเดือนกรกฎาคม ค.ศ. 2018 ลาฌึย้ายกลับไบฟีกาอีกครั้งเพื่อทำหน้าที่เป็นผู้ฝึกสอนของทีมชุดสำรอง แทนที่ของแอลแดร์ กริชตอเวา
อาชีพ > ไบฟีกา

ในฤดูกาล 2018–19 ลาฌึได้เข้ามาทำหน้าที่ผู้จัดการทีมรักษาการของไบฟีกา โดยแทนที่รุย วีตอเรีย เมื่อวันที่ 3 มกราคม ค.ศ. 2019 เขาคุมทีมนัดแรกในปรีไมราลีกาเมื่อวันที่ 6 มกราคม ซึ่งทีมสามารถเปิดบ้านเอาชนะรีอูอาวึไปได้ 4–2 เขาได้รับสัญญาผู้จัดการทีมถาวรในอีก 8 วันถัดมา
วันที่ 10 กุมภาพันธ์ หลังจากที่คุมทีมชนะในศึกดาร์บีลิสบอนได้สองนัดติดต่อกัน โดยมีนัดที่บุกชนะสปอร์ติก 4–2 ในลีก เขาพาไบฟีกาชนะด้วยผลต่างประตูมากที่สุดในปรีไมราลีกานับตั้งแต่ ค.ศ. 1964 และเป็นผลประตูในลีกที่สูงที่สุดนับตั้งแต่ ค.ศ. 1965 โดยเขาคุมทีมเอาชนะนาซียูนัล 10–0 ซึ่งถือเป็นชัยชนะครั้งใหญ่ที่สุดที่เกิดขึ้นที่อิชตาดียูดาลุชอีกด้วย ต่อมาในการคุมทีมนัดแรกในยูฟ่ายูโรปาลีก เขาพาไบฟีาบุกไปชนะทีมตุรกีเป็นครั้งแรกในประวัติศาสตร์สโมสร โดยบุกไปเอาชนะกาลาทาซาไร 2–1 ในการแข่งขันเลกแรกของรอบ 32 ทีมสุดท้าย
หลังจากที่คุมทีมบุกชนะโปร์ตูในอูกลาซีกู 2–1 เมื่อวันที่ 2 มีนาคม ค.ศ. 2019 ลาฌึจึงมีสถิติการคุมทีมชนะสปอร์ติกและโปร์ตูเป็นจำนวน 3 ครั้งเท่ากันกับผู้จัดการทีมคนก่อนหน้า ทั้งที่คุมทีมน้อยกว่า ในการแข่งขันในลีกนับตั้งแต่นัดที่ 16 ถึง 34 ลาฌึคุมทีมชนะ 18 นัดและเสมอเพียงนัดเดียว ทำให้ทีมสามารถชนะเลิศลีกเป็นสมัยที่ 37 เขามีอัตราการคุมทีมชนะร้อยละ 94 เป็นผู้จัดการทีมที่คุมไบฟีกาด้วยอัตราชนะมากที่สุด แซงหน้าสถิติเดิมของจิมมี ฮาแกน นอกจากนี้ ยังเป็นผู้จัดการทีมที่พาไบฟีกาบุกชนะทั้งโปร์ตู, สปอร์ติก และบรากา นับตั้งแต่ที่สเวน-เยอราน เอริกซอน เคยทำได้ในฤดูกาล 1990–91 และไบฟีกายิงประตูในลีกมากถึง 103 ลูก เป็นสถิติสูงสุดเทียบเท่ากับเมื่อฤดูกาล 1963–64
ลาฌึเริ่มต้นฤดูกาลที่สองกับไบฟีกาด้วยการเอาชนะสปอร์ติกในซูเปอร์คัพ 5–0 ต่อมาในวันที่ 17 กันยายน เขาคุมทีมนัดแรกในยูฟ่าแชมเปียนส์ลีกด้วยการเปิดบ้านแพ้แอร์เบ ไลพ์ซิช จากเยอรมนี 2–1 ทำให้ไบฟีกาแพ้ถึง 11 จาก 14 นัดหลังสุดในรายการนี้
ในครึ่งหลังของฤดูกาล ผลงานของทีมเริ่มตกลงไป ณ วันที่ 29 มิถุนายน 2020 ลาฌึคุมทีมทำผลงานได้แย่ที่สุดเทียบเท่ากับเมื่อฤดูกาล 2000–01 โดยคุมทีมชนะเพียง 2 จาก 13 นัดหลังสุด อีกทั้งยังทำสถิติไม่ชนะใครในบ้านถึง 5 นัดติดต่อกัน โดยมีนัดที่แพ้บรากาและซังตากลารา ทำให้ในวันที่ 30 มิถุนายน เขาถูกปลดและถูกแทนที่โดยแนลซง วึรีซีมู ผู้ช่วยของเขา โดยสัญญาเดิมของลาฌึมีผลถึงวันที่ 4 กรกฎาคม
อาชีพ > วุลเวอร์แฮมป์ตันวอนเดอเรอส์

เดือนมิถุนายน ค.ศ. 2021 ลาฌึมีข่าวที่จะมาคุมทีมวุลเวอร์แฮมป์ตันวอนเดอเรอส์ในพรีเมียร์ลีกต่อจากนูนู อึชปีรีตู ซังตู ซึ่งเขามีความต้องการทำใบอนุญาตขอทำงาน เพราะก่อนหน้านี้ เขาไม่สามารถเข้าไปทำงานในสหราชอาณาจักรได้โดยตรงหลังจากเหตุการณ์เบร็กซิต สุดท้ายแล้ว เขาก็ได้รับใบอนุญาตขอทำงาน และเข้ารับตำแหน่งหัวหน้าผู้ฝึกสอนของสโมสรเมื่อวันที่ 9 มิถุนายน
วันที่ 14 สิงหาคม ค.ศ. 2021 ลาฌึประเดิมคุมทีมนัดแรกด้วยการบุกแพ้เลสเตอร์ซิตี 1–0 สิบวันถัดมา เขาคุมทีมชนะนัดแรก ด้วยการเอาชนะนอตทิงแฮมฟอเรสต์ 4–0 ในรอบที่สองของอีเอฟแอลคัพ ฤดูกาล 2021–22 ต่อมา เขาคุมทีมชนะนัดแรกในพรีเมียร์ลีก ด้วยการบุกชนะวอตฟอร์ดที่วิคาริจโรด 2–0 เมื่อวันที่ 11 กันยายน ลาฌึคุมทีมชนะนัดแรกที่สนามกีฬามอลินิว ด้วยการเปิดบ้านเอาชนะนิวคาสเซิลยูไนเต็ด 2–1 เมื่อวันที่ 2 ตุลาคม โดยได้ทั้งสองประตูจากฮวัง ฮี-ชัน ผู้เล่นชาวเกาหลีใต้
ชีวิตส่วนตัว

ไฌมึ ลูกชายของลาฌึ (เกิดเดือนเมษายน ค.ศ. 2015) ตั้งชื่อตามไฌมึ กราซา บุคคลที่เปรียบเสมือนที่ปรึกษาด้านฟุตบอลของลาฌึ ลูอิช นาซีเม็งตู น้องชายของลาฌึ ก็ทำงานเป็นผู้ฝึกสอนด้วยเช่นกัน
เกียรติประวัติ

ไบฟีกา
ปรีไมราลีกา: 2018–19
ซูแปร์ตาซากังดีดูดึออลีไวรา: 2019
รางวัลส่วนตัว
ผู้ฝึกสอนยอดเยี่ยมของปรีไมราลีกา: 2018–19
ผู้ฝึกสอนชายยอดเยี่ยมแห่งปีของสหพันธ์ฟุตบอลโปรตุเกส: 2019
แหล่งข้อมูลอื่น

| ด ค กสโมสรฟุตบอลวุลเวอร์แฮมป์ตันวอนเดอเรอส์ – ผู้จัดการทีม |
| --- | --- |
 Worrall (1877–85)  Addenbrooke (1885–1922)  Jobey (1922–24)  Hoskins (1924–26)  Scotchbrook (1926–27)  Buckley (1927–44)  Vizard (1944–48)  Cullis (1948–64)  Beattie (1964–65)  Allen (1965–68)  McGarry (1968–76)  Chung (1976–78)  Owenc (1978)  Barnwell (1978–82)  Rossc (1982)  Greaves (1982)  Hawkins (1982–84)  Barronc (1984)  Docherty (1984–85)  Chapmanc (1986)  McGarry (1985)  Chapman (1985–86)  Littlec (1986)  Turner (1986–94)  Taylor (1994–95)  Downesc (1995)  McGhee (1995–98)  Lee (1998–2000)  Wardc (2000–01)  Jones (2001–04)  Grayc (2004)  Hoddle (2004–06)  มักคาร์ที (2006–12)  คอนเนอร์ (2012)  Solbakken (2012–13)  Saunders (2013)  Jackett (2013–16)  Zenga (2016)  แลมเบิร์ต (2016–17)  อึชปีรีตู ซังตู (2017–21)  ลาฌึ (2021–22)  โลเปเตกี (2022–23)  โอนีล (2023–)
กิตติศักดิ์ ชลศึกษ์

กิตติศักดิ์ ชลศึกษ์ ชื่อเล่น "หนึ่ง" ผู้ประกาศข่าวสถานีวิทยุโทรทัศน์แห่งประเทศไทยและ TrueVisions รวมถึงเป็นผู้บรรยายกีฬาให้กับ European Tour, Asian Tour, All Thailand Golf Tour และ Honda LPGA Thailand เป็นต้น
คุณกิตติศักดิ์ ชลศึกษ์ เกิดเมื่อ 3 เมษายน พ.ศ. 2513 ที่โรงพยาบาลศิริราช หลานของ คุณสุกัญญา ชลศึกษ์ (กฤษณา อโศกสิน) ศิลปินแห่งชาติ สาขา วรรณศิลป์
ครอบครัว

แต่งงานกับ คุณลาวัลย์ ศิวานุวัฒน์ เมื่อวันที่ 19 พฤศจิกายน 2542 มีบุตรชาย 1 คนชื่อ ภูวิศ ชลศึกษ์ (น้องฌอน หรือ Sean) เมื่อ 2 สิงหาคม 2550
งานด้านกีฬาและโทรทัศน์

ผู้บรรยายกอล์ฟทาง ทรูวิชั่นส์ ยูบีซี,
ผู้บรรยายกีฬารายการพิเศษ เช่น โอลิมปิก เกมส์ เอเชี่ยนเกมส์ และ ซีเกมส์,
พิธีกรรายการ Golf@Five ทาง ททบ 5,
พิธีกรการแข่งขันกอล์ฟอาชีพของ TPC Tour ในประเทศไทย และรายการ Asian Tour ในประเทศไทย,
พิธีกรรายการ Sixty Minute II in Thailand
อื่นๆ

สมาชิกโครงการเรือเยาวชนเอเซียอาคเนย์ ปี 1989 (The Ship for Southest Asian Youth Program)
พีหนึ่งเคยทำงานที่บริษัท MY COMBAR กับเพื่อนร่วมงานที่น่ารักอีกหลายคน
คณะกรรมการแห่งชาติ (โมนาโก)

| คณะกรรมการแห่งชาติ  Conseil national (ฝรั่งเศส) |
| --- | --- |

ประเภท
ประเภท: ระบบสภาเดี่ยว 
ผู้บริหาร
ประธานรัฐสภา: สเตฟาน วาเลรี, Priorité Monaco  ตั้งแต่ 22 กุมภาพันธ์ ค.ศ. 2018 
รองประธาน: บรีฌิต บอกโกน-ปาแฌส, Priorité Monaco  ตั้งแต่ 22 กุมภาพันธ์ ค.ศ. 2018 
โครงสร้าง
สมาชิก: 24 ที่นั่ง

กลุ่มการเมือง: ฝ่ายรัฐบาล (21)   Priorité Monaco (21) ฝ่ายค้าน (3)   Horizon Monaco (2)    Union Monégasque (1) 
การเลือกตั้ง
ระบบการเลือกตั้ง: ระบบผสม แบบเขตหลายเบอร์ยกชุด 16 ที่นั่ง   แบบบัญชีรายชื่อ 8 ที่นั่ง 
การเลือกตั้งครั้งล่าสุด: 11 กุมภาพันธ์ ค.ศ. 2018
ที่ประชุม
 โมนาโกวีล
เว็บไซต์
www.conseil-national.mc
คณะกรรมการแห่งชาติ (ฝรั่งเศส: Conseil national) คือรัฐสภา (สภานิติบัญญัติ) แห่งราชรัฐโมนาโก โดยประกอบด้วยสมาชิกจำนวน 24 คนโดยมาจากการเลือกตั้ง โดยผู้แทนมีวาระห้าปี และถึงแม้ว่าสภาจะเป็นอิสระต่อเจ้าชาย แต่ทรงสามารถยุบสภาได้โดยจะต้องมีการเลือกตั้งใหม่ภายในระยะเวลาสามเดือน
ประมุขแห่งรัฐและคณะกรรมการแห่งชาติมีอำนาจนิติบัญญัติ มีหน้าที่ให้ความเห็นชอบต่อกฎหมายและงบประมาณ มีการประชุมทั่วไป 2 ครั้งต่อปี และในกรณีพิเศษหากประมุขของรัฐหรือสมาชิกจำนวน 2 ใน 3 ของคณะกรรมการแห่งชาติเรียกร้องให้มีการประชุม โดยเนื้อหาการประชุมจะเปิดเผยต่อสาธารณชนและได้รับการตีพิมพ์ลงในวารสาร Journal de Monaco ซึ่งเป็นวารสารทางการของโมนาโก พระราชบัญญัติ (กฎหมาย) นั้นจะถูกอภิปรายโต้แย้งในคณะที่ปรึกษารัฐบาล (ฝรั่งเศส: conseil du gouvernement) หรือคณะรัฐมนตรี และเมื่อได้รับการรับรองแล้วจะต้องถวายให้เจ้าชายลงพระนามาภิไธยภายในระยะเวลาแปดสิบวันเพื่อสามารถบังคับใช้ได้ตามกฎหมาย ในกรณีที่ทรงไม่โต้แย้งในร่างกฎหมายภายในระยะเวลาสิบวันหลังจากได้รับร่างพระราชบัญญัติจะถือว่าทรงเห็นชอบ
บาปรัก

| บาปรัก |
| --- | --- |
สร้างโดย: พ.ศ. 2542 เอ็กแซ็กท์ พ.ศ. 2561  เดอะ วัน เอ็นเตอร์ไพรส์ ทริปเปิล ไนน์ พลัส
เขียนโดย: เค้าโครงเรื่อง : ถกลเกียรติ วีรวรรณ กษิดินทร์ แสงวงศ์ บทโทรทัศน์ : พ.ศ. 2561 ชวนนท์ สารพัฒน์ วรรณถวิล สุขน้อย ภัทร์พัทร์ศร วริศราภูริชา สรวิชญ์ ภิญโญมิตร
กำกับโดย: พ.ศ. 2542 ถกลเกียรติ วีรวรรณ พ.ศ. 2561  พีรพล เธียรเจริญ
แสดงนำ: พ.ศ. 2542 สินจัย เปล่งพานิช นพพล โกมารชุน ภูธเนศ หงษ์มานพ พ.ศ. 2561  สุวนันท์ ปุณณกันต์ วิลลี่ แมคอินทอช ฌอห์น จินดาโชติ
ผู้ประพันธ์ดนตรีแก่นเรื่อง: พ.ศ. 2542 เพียงชายคนนี้ (ไม่ใช่ผู้วิเศษ) - สุเมธ องอาจ ผิดด้วยหรือ - คริสติน่า อากีล่าร์   พ.ศ. 2561 เท่าไหร่ไม่จำ - โปเตโต้ / แพรว คณิตกุล
ประเทศแหล่งกำเนิด:  ประเทศไทย
ภาษาต้นฉบับ: ไทย
จำนวนตอน: พ.ศ. 2542 22 ตอน พ.ศ. 2561   22 ตอน
การผลิต
สถานที่ถ่ายทำ:  ประเทศไทย
ความยาวตอน: พ.ศ. 2542 : 60 นาที  พ.ศ. 2561 : 75 นาที
ออกอากาศ
เครือข่าย: พ.ศ. 2542 สถานีวิทยุโทรทัศน์กองทัพบกช่อง 5 พ.ศ. 2561  ช่องวัน, ไลน์ทีวี
ออกอากาศ: พ.ศ. 2561  3 กันยายน พ.ศ. 2561 – 13 พฤศจิกายน พ.ศ. 2561
บาปรัก เป็นละครโทรทัศน์แนวดราม่า โดย เอ็กแซ็กท์ (เดอะ วัน เอ็นเตอร์ไพรส์ ในปัจจุบัน) เค้าโครงเรื่องโดย ถกลเกียรติ วีรวรรณ, กษิดินทร์ แสงวงศ์ เป็นเรื่องราวความรักบนความไม่ถูกต้องของคนสามคน โดยมีแกนกลางเป็นหญิงสาววัยกลางคนที่เป็นทั้งผู้ถูกกระทำและผู้กระทำ ถูกนำมาสร้างเป็นละครครั้งแรกทางช่อง 5 และครั้งที่สองทางช่องวัน
การสร้างเป็นละครโทรทัศน์

ครั้งแรกเมื่อปี พ.ศ. 2542 กำกับการแสดงโดย ถกลเกียรติ วีรวรรณ นำแสดงโดย สินจัย เปล่งพานิช, นพพล โกมารชุน และภูธเนศ หงษ์มานพ ออกอากาศทางสถานีวิทยุโทรทัศน์กองทัพบกช่อง 5 ทุกวันศุกร์ - วันเสาร์ - วันอาทิตย์ เวลา 20.25 น. เมื่อวันที่ 30 กรกฎาคม พ.ศ. 2542 - 24 กันยายน พ.ศ. 2542
และนำกลับมาสร้างใหม่อีกครั้งในปี พ.ศ. 2561 ผลิตโดย เดอะ วัน เอ็นเตอร์ไพรส์ และ ทริปเปิล ไนน์ พลัส เขียนบทโทรทัศน์โดย ชวนนท์ สารพัฒน์ , วรรณถวิล สุขน้อย , ภัทร์พัทร์ศร วริศราภูริชา , สรวิชญ์ ภิญโญมิตร กำกับการแสดงโดย พีรพล เธียรเจริญ นำแสดงโดย สุวนันท์ คงยิ่ง, วิลลี่ แมคอินทอช และฌอห์น จินดาโชติ ออกอากาศทางช่องวัน ทุกวันจันทร์-อังคาร เวลา 21.20 น. และออกอากาศย้อนหลังทางแอปพลิเคชันไลน์ทีวี เวลา 23.00 น. เริ่มออกอากาศตอนแรกวันที่ 3 กันยายน พ.ศ. 2561 - 13 พฤศจิกายน พ.ศ. 2561
นักแสดง

| ปี | พ> ศ. 2542 | พ> ศ. 2561 |  |  |
| --- | --- | --- | --- | --- |
| ออกอากาศ | ช่อง 5 | ช่องวัน, ไลน์ทีวี |  |  |
บทบาท: นักแสดงหลัก
| กิรนันท์ เลิศวรากร (จันตโชติ) (กิ) | สินจัย เปล่งพานิช | สุวนันท์ ปุณณกันต์ |  |  |
| มนุชญ์ จิระอมร (นุชญ์) (พ.ศ. 2542) ตะวัน จิระอมร (พ.ศ. 2561) | ภูธเนศ หงษ์มานพ | ฌอห์น จินดาโชติ |  |  |
| เลอยศ เลิศวรากร (ยศ) | นพพล โกมารชุน | วิลลี่ แมคอินทอช |  |  |
| กรรณ ชิดสมบูรณ์ |  | ณัฏฐ์ เทพหัสดิน ณ อยุธยา |  |  |
| ทนายจรรยาพร (พ.ศ. 2542) วิภา สารพัฒนา (พ.ศ. 2561) | ไปรมา รัชตะ | ราศี ดิษกุล ณ อยุธยา |  |  |
| สุนัยนา (พ.ศ. 2542)  นลิน (พ.ศ. 2561) | พิมพ์ผกา เสียงสมบุญ | พิตต้า ณ พัทลุง |  |  |
บทบาท: นักแสดงสมทบ
| มนชยา จิระอมร (มน) (พ.ศ. 2542)  แพร (พ.ศ. 2561) | โสมสรินทร์ พุกประยูร | อรนุช อุ่นสวัสดิ์ |  |  |
| พรเทพ ชัยพิสิทธิ์ (เทพ) | ทองขาว ภัทรโชคชัย | อาณัตพล ศิริชุมแสง |  |  |
| พัชราภรณ์ (พัช) | นัฏฐา ลอยด์ | อริศรา วงษ์ชาลี |  |  |
| สิริ |  | ดวงตา ตุงคะมณี |  |  |
| นลินี (2542) เจ๊วีนัส (2561) | เพ็ญพักตร์ ศิริกุล | รัญญา ศิยานนท์ |  |  |
| มธุรส จิระอมร (พ.ศ. 2542) แขไข จิระอมร (พ.ศ. 2561) | อำภา ภูษิต | ปรารถนา บรรจงสร้าง |  |  |
| รดา |  | พิมพ์จิรา เจริญลักษณ์ |  |  |
| ลลิตา (ตา) (พ.ศ. 2542)   ตุ๊กตา (พ.ศ. 2561) | รัญญา ศิยานนท์ | เปรมินทร์ ทับแก้ว |  |  |
| จง (พ.ศ. 2542) เจล (พ.ศ. 2561) | ศิรินุช เพ็ชรอุไร | ระดับดาว ศรีระวงศ์ |  |  |
| วิทย์ (พ.ศ. 2542) ปืน (พ.ศ. 2561) | ธิตินันท์ ชุ่มภาณี | กิตติพงษ์ ปลื้มปรีดาพร |  |  |
| ลุงอ้น |  | วิทยา เจตะภัย |  |  |
| จิต |  | ปานสกุณา หลงเจริญลาภ |  |  |
| นนทยา ประภาพร (บุ๋ม) |  | วรรณภา เสือขุนชัย |  |  |
| ภูมิชาติ (ชาติ) | ทัตพงศ์ พงศทัต |  |  |  |
| แมน | เอราวัต เรืองวุฒิ |  |  |  |
| ท็อป | ภูบดินทร์ ภู่สุวรรณ |  |  |  |
| ทนายณรงค์ | สมภพ เบญจาธิกุล |  |  |  |
| นวล | เฉลา ประสพศาสตร์ |  |  |  |
| ยุ | นภาพร หงสกุล |  |  |  |
บทบาท: นักแสดงรับเชิญ
| แพทริเชีย (แพท) |  | มาริสา อานิต้า |  |  |
| พิม |  | ธนาภา ภูมิดิษฐ์ |  |  |
| ยศสกุล เลิศวรากร (เอิร์ธ) |  | ธนกฤต พัฒนศักดิกุล |  |  |
| แอน |  | ปกฉัตร เทียมชัย |  |  |
| ผู้พิพากษา |  | กิตติพล เกศมณี |  |  |
| ทนายประวิทย์ (2542) ทนายเอก (2561) | ศานติ สันติเวชกุล | สุรบดินทร์ สมบัติเจริญ |  |  |
เพลงประกอบละคร: เพลง - ศิลปิน
| เพลงเปิด | เพียงชายคนนี้ (ไม่ใช่ผู้วิเศษ) - สุเมธ องอาจ | เท่าไหร่ไม่จำ - โปเตโต้ |  |  |
| เพลงปิด | ผิดด้วยหรือ - คริสติน่า อากีล่าร์ | เท่าไหร่ไม่จำ - คณิตกุล เนตรบุตร |  |  |
รางวัล

| งานประกาศผลรางวัล | รางวัล | ผู้เข้าชิง | ผลรางวัล | หมายเหตุ |
| --- | --- | --- | --- | --- |
| รางวัลโทรทัศน์ทองคำ ครั้งที่ 14 | ดารานำหญิงดีเด่น | สินจัย เปล่งพานิช | เสนอชื่อเข้าชิง |  |
| รางวัลโทรทัศน์ทองคำ ครั้งที่ 14 | ดารานำชายดีเด่น | ภูธเนศ หงษ์มานพ | เสนอชื่อเข้าชิง |  |

| รางวัลเมขลา ครั้งที่ 19 | ผู้แสดงนำหญิงดีเด่น | สินจัย เปล่งพานิช | เสนอชื่อเข้าชิง |  |
| รางวัลเมขลา ครั้งที่ 19 | ผู้แสดงนำชายดีเด่น | ภูธเนศ หงษ์มานพ | เสนอชื่อเข้าชิง |  |
แหล่งข้อมูลอื่น

กบ-สุวนันท์ นำทัพนักแสดง เปิดตัวละครบาปรัก
บาปรัก เรื่องย่อ เก็บถาวร 2022-04-28 ที่ เวย์แบ็กแมชชีน ออนไลน์ไอดอล เก็บถาวร 2018-10-24 ที่ เวย์แบ็กแมชชีน
บาปรัก (2018) ที่สยามโซน
ปิยณี เทียมอัมพร

| ปิยณี เทียมอัมพร |
| --- | --- |
เกิด: ปิยณี เทียมอัมพร 16 เมษายน พ.ศ. 2524 (43 ปี) ประเทศไทย
ชื่ออื่น: อิ๊บ
การศึกษา: คณะนิเทศศาสตร์ จุฬาลงกรณ์มหาวิทยาลัย
ปีปฏิบัติงาน: พ.ศ. 2546 - ปัจจุบัน
องค์การ: ไอทีวี ทีไอทีวี (2546-2551) สถานีโทรทัศน์ไทยพีบีเอส (2551) ช่อง 3 เอชดี (2551-ปัจจุบัน)
ผลงานเด่น: ข่าวในพระราชสำนัก ขันข่าวเช้าตรู่ เสาร์-อาทิตย์ เรื่องเด่นเย็นนี้ เสาร์-อาทิตย์
ปิยณี เทียมอัมพร ชื่อเล่น อิ๊บ (เกิด 16 เมษายน พ.ศ. 2524)  เป็นผู้ดำเนินรายการโทรทัศน์ของประเทศไทย ได้แก่ สถานีโทรทัศน์ไอทีวี สถานีโทรทัศน์ไทยพีบีเอส และ ช่อง 3 เอชดี
การศึกษา

ระดับประถมที่โรงเรียนประถมบางแค
ระดับมัธยมศึกษาตอนต้นที่โรงเรียนวัดดุสิตาราม
ระดับมัธยมศึกษาตอนปลายที่โรงเรียนเตรียมอุดมศึกษา แผนกศิลป์-ฝรั่งเศส
ระดับปริญญาตรีจากคณะนิเทศศาสตร์ ภาคการสื่อสารมวลชน จุฬาลงกรณ์มหาวิทยาลัย
ผลงานรายการโทรทัศน์ > ปัจจุบัน

ผู้ประกาศข่าวรายการ ขันข่าวเช้าตรู่ เสาร์-อาทิตย์ ช่อง 3 เอชดี คู่กับ อติรุจ กิตติพัฒนะ ทุกวันอาทิตย์ 05:55 - 06:50 น.
ผู้ประกาศข่าวรายการ ข่าวในพระราชสำนัก ช่อง 3 เอชดี
ผู้ประกาศข่าวรายการ แฟลช นิวส์ ช่อง 3 เอชดี
ผลงานรายการโทรทัศน์ > อดีต

ผู้ประกาศข่าวรายการ ขันข่าวเช้าตรู่  ช่อง 3 เอชดี คู่กับ ศมจรรย์ จรุงวัฒน์ ทุกวันจันทร์ - วันศุกร์ 04:30 - 05:30 น.
ผู้ประกาศข่าวเฉพาะกิจรายการ ครอบครัวข่าวเช้า ช่อง 3 เอชดี แทน อรชุน รินทรวิฑูรย์ และ นิธินาฏ ราชนิยม
ผู้ประกาศข่าวรายการ เรื่องเล่าเช้านี้ ช่อง 3 เอชดี คู่กับ พิชญทัฬห์ จันทร์พุฒ และ พิภู พุ่มแก้วกล้า ทุกวันจันทร์ - วันศุกร์ 06:00 - 08:45 น.
ผู้ประกาศข่าวรายการ ก๊วนข่าวเช้าวันหยุด ช่อง 3 เอชดี คู่กับ รศ. สุขุม นวลสกุล และ กฤษนะ ละไล
บริษัท ทศภาค จำกัด
สถานีโทรทัศน์ไอทีวี ในตำแหน่ง ผู้สื่อข่าว สายทำเนียบรัฐบาล และผู้ประกาศข่าว พยากรณ์อากาศกับข่าวในพระราชสำนักและข่าวภาคดึก
สถานีโทรทัศน์ไทยพีบีเอส ในตำแหน่ง ผู้ประกาศข่าว ข่าวในพระราชสำนักและข่าวดึก และผู้ดำเนินรายการ สถานีประชาชน
ผู้ประกาศข่าวรายการ ข่าววันใหม่ ช่อง 3 เอชดี คู่กับ อติรุจ กิตติพัฒนะ ทุกวันจันทร์ - วันศุกร์ 00.23 - 01.18 น. และทุกวันเสาร์ 01.18 - 01.48 น.
ผู้ประกาศข่าวรายการ ข่าวเช้าวันหยุด ช่อง 3 เอชดี คู่กับ เมจกา สุพิชญางกูร ทุกวันเสาร์ - วันอาทิตย์ 06:00 - 06:25 น.
ผู้ประกาศข่าวรายการ ข่าว 3 ยามเช้า เสาร์-อาทิตย์ ช่อง 3 เอชดี คู่กับ เมจกา สุพิชญางกูร / อติรุจ กิตติพัฒนะ ทุกวันเสาร์ - วันอาทิตย์ 06:00 - 06:30 น.
แหล่งข้อมูลอื่น

ปิยณี เทียมอัมพร ที่เฟซบุ๊ก
คอลัมน์รู้ไปโม้ด โดยน้าชาติ หนังสือพิมพ์ประชาชาติธุรกิจเก็บถาวร 2016-03-04 ที่ เวย์แบ็กแมชชีน
| ด ค กครอบครัวข่าว 3 |
| --- | --- |
รายการข่าว:  ขันข่าวเช้าตรู่ เสาร์–อาทิตย์  เรื่องเล่าเช้านี้ หน้าหนึ่ง  เสาร์–อาทิตย์  ผู้หญิงยกกำลังแจ๋ว  เที่ยงวันทันเหตุการณ์  โหนกระแส แต่เช้า  ข่าวสามสี  เรื่องเด่นเย็นนี้ เสาร์–อาทิตย์  ตุ้มโฮม  ข่าวนอกลู่  ข่าว 3 มิติ  แฟลชนิวส์ 
ผู้ประกาศข่าว:  สรยุทธ สุทัศนะจินดา  พิชญทัฬห์ จันทร์พุฒ  เอกราช เก่งทุกทาง  ปุณยวีร์ สุขกุลวรเศรษฐ์  อภิสรา เกิดชูชื่น  ณปภา ตันตระกูล  สุภาพร วงษ์ถ้วยทอง  กรรชัย กำเนิดพลอย  อริสรา กำธรเจริญ  ภาษิต อภิญญาวาท  ปรินดา คุ้มธรรมพินิจ  บัญชา ชุมชัยเวทย์  สาธิต กรีกุล  พิศณุ นิลกลัด  กนิษฐ์ สารสิน  กิตติ สิงหาปัด  ปิยณี เทียมอัมพร  ศมจรรย์ จรุงวัฒน์  เมจกา สุพิชญางกูร  อติรุจ กิตติพัฒนะ  ประวีณมัย บ่ายคล้อย  จุฑาธิปษ์ ภักดีกุล  นิธินาฏ ราชนิยม  ฉัตรปวีณ์ ตรีชัชวาลวงศ์  ปีติภัทร คูตระกูล  ปวริศา เพ็ญชาติ  กรกมล ชิตพงศ์  ชลธิชา นวมสุคนธ์  มาวิน ทวีผล  ชาเคอลีน มึ้นช์ 
ดูเพิ่มเติม:  ช่อง 3 เอชดี  เทโร เอ็นเตอร์เทนเม้นท์  เซิร์ชไลฟว์  วิทยุครอบครัวข่าว 
  หมวดหมู่
อเมริโกย

อเมริโกย เป็นสตูดิโออัลบั้มชุดที่ 6 ของวงคาราบาว วางจำหน่ายวันที่ 1 ธันวาคม พ.ศ. 2528 โดย อามีโก้ เป็นผู้โปรโมทและจัดจำหน่าย
ประวัติ

หลังจากที่ประสบความสำเร็จ จนถึงขั้นสร้างประวัติศาสตร์ให้วงการเพลงไทย ในอัลบั้ม เมด อิน ไทยแลนด์ ที่สามารถทำยอดขายได้ถึง 5,000,000 ตลับ ซึ่งเป็นสถิติที่สูงที่สุดในประเทศไทยแล้ว คาราบาวซึ่งกลายเป็นกลุ่มศิลปินที่ร้อนแรงที่สุดแห่งยุค ก็ได้เข้าไปมีส่วนกับเหตุการณ์กบฏทหารนอกราชการ หรือ กบฏ 9 กันยายน พ.ศ. 2528 โดยทางวงได้ถูกขอร้องกึ่งบังคับให้ไปเล่นคอนเสิร์ตที่สวนอัมพรท่ามกลางการปฏิวัติของ พ.อ.มนูญกฤต รูปขจร โดยมีการถ่ายทอดสดไปทั่วประเทศสลับกับการอ่านประกาศของคณะปฏิวัติ ในคอนเสิร์ตครั้งนั้น แอ๊ด - ยืนยง โอภากุล และ เล็ก - ปรีชา ชนะภัย ต่างพกอาวุธปืนขึ้นไปขณะเล่นคอนเสิร์ตด้วย และ มีการยิงกันระหว่างฝ่ายรัฐบาลและกลุ่มปฏิวัติ เมื่อการปฏิวัติไม่เป็นผลสำเร็จ พันเอกมนูญกฤต รูปขจร จึงได้หลบหนีออกนอกประเทศ ทำให้วงคาราบาวรู้สึกผิดหวังเป็นอย่างมาก และรู้สึกเสียใจกับการตัดสินใจครั้งนั้นของวง
ต่อมาทางวงได้เริ่มผลิตผลงานเพลงชุดที่ 6 โดยใช้ชื่อชุดว่า อเมริโกย เป็นการพูดถึงการจำกัดโควตาผ้าและสิ่งทอจากประเทศไทย ของรัฐบาลสหรัฐอเมริกา โดยในภาคดนตรีมีการยกระดับเทคโนโลยีทางดนตรีขึ้นมาจากชุดที่แล้วโดยมีการใช้เสียงสังเคราะห์เพิ่มเข้ามา และ มีการนำเสียงระเบิดและเสียงปืนจากคอนเสิร์ตที่สวนอัมพร มาใส่ไว้ในเพลง มะโหนก (ถึกควายทุย ภาค 6) อีกด้วย โดยอัลบั้มชุดนี้เป็นอัลบั้มชุดแรกที่บันทึกเสียงที่ห้องบันทึกเสียงเซ็นเตอร์สเตจ ซึ่งเป็นห้องบันทึกเสียงของคาราบาวเอง
ส่วนปกอัลบั้มออกแบบเป็นลายพรางทหารซึ่งมีที่มาจากเหตุการณ์ กบฏทหารนอกราชการ เมื่อนำปกอัลบั้มมาวางกลับหัว จะอ่านได้ว่า 9 ก.ย. ซึ่งเป็นวันที่มีการปฏิวัติไม่สำเร็จ ทางวงได้พิมพ์ปกลงบนกระดาษฟอยซึ่งมีต้นทุนสูงเพื่อป้องกันการปลอมแปลง วางจำหน่ายเมื่อวันที่ 1 ธันวาคม พ.ศ. 2528 วันเดียวกับทางวงขึ้นเล่นคอนเสิร์ตเปิดอัลบั้มในรายการ โลกดนตรี
หลังจากอัลบั้มชุดนี้วางแผง เพลงที่ได้รับความนิยมจากวัยรุ่นอย่างมากคือเพลง มะโหนก (ถึกควายทุย ภาค 6), ข่าวดี ซึ่งเป็นเพลงร็อกที่มีท่อนโซโล่กีตาร์ของเล็กที่ติดหูผู้ฟัง และ เพลงจังหวะสนุก ๆ อย่าง ซาอุดร และ คนจนผู้ยิ่งใหญ่ โดยอัลบั้มนี้นับเป็นอัลบั้มแรกที่ อ๊อด - อนุพงษ์ ประถมปัทมะ ได้เข้ามาบันทึกเสียงในฐานะสมาชิกของคาราบาวอย่างเต็มตัว หลังจากที่เคยเล่นเป็นแบ็คอัพให้คาราบาวสมัยอยู่กับวงเพรสซิเดนท์ ในยุคก่อตั้งวงคาราบาว และเคยออกทัวร์คอนเสิร์ตโปรโมทอัลบั้ม เมด อิน ไทยแลนด์ แทนที่ ไพรัช เพิ่มฉลาด มือเบสคนเก่ามาแล้ว
ในการออกทัวร์คอนเสิร์ตโปรโมตอัลบั้มชุดนี้สมาชิกภายในวงซึ่งมีอิทธิพลต่อวัยรุ่นสมัยนั้นอย่างมากมักจะแต่งกายด้วยเสื้อลายทหารและนุ่งกางเกงยีนส์แรงเลอร์ รองเท้าคอนเวิร์สลายพราง เมื่ออัลบั้มชุดนี้ประสบความสำเร็จทางยอดขาย จึงเกิดเป็นกระแสแฟชั่นของวัยรุ่น ที่นิยมใส่เสื้อลายทหารเลียนแบบวงคาราบาว
อย่างไรก็ตามอัลบั้มนี้มีบทเพลงที่ถูก คณะกรรมการบริหารวิทยุกระจายเสียงและวิทยุโทรทัศน์ (กบว.) สั่งห้ามออกอากาศ คือเพลง หำเฮี้ยน ซึ่งแอ๊ดแต่งขึ้นโดยรู้อยู่แล้วว่าจะต้องถูกแบนอย่างแน่นอน เนื่องเพราะมีท่อนที่ด่า กบว. โดยตรงว่า กวนส้นตีน โดยเป็นการต่อว่า กบว. ที่แบนเพลง หำเทียม ในอัลบั้มชุดที่แล้วซึ่งเป็นชุดประวัติศาสตร์ของวงคาราบาว
รายชื่อเพลง

| ลำดับ | ชื่อเพลง | ยาว |
| --- | --- | --- |
| 1. | "อเมริโกย" | 4:37 |
| 2. | "มะโหนก (ถึกควายทุย ภาค 6)" | 5:01 |
| 3. | "คนจนผู้ยิ่งใหญ่" | 4:55 |
| 4. | "มาลัย" | 4:47 |
| 5. | "ข่าวดี" | 4:26 |
| 6. | "ตางขโมย" | 4:06 |
| 7. | "ซาอุดร" | 4:05 |
| 8. | "หำเฮี้ยน" | 5:58 |
| 9. | "เฒ่าทะเล" | 5:54 |
| 10. | "แผ่นดิน" | 3:38 |
| ความยาวทั้งหมด: | ความยาวทั้งหมด: | 47:27 |
นักดนตรีในอัลบั้ม

ยืนยง โอภากุล (แอ๊ด) : ร้องนำ, ร้องประสาน, กีตาร์, พิณ
ปรีชา ชนะภัย (เล็ก) : ร้องนำ, ร้องประสาน, กีตาร์, คีย์บอร์ด
เทียรี่ เมฆวัฒนา (รี่) : ร้องนำ, ร้องประสาน, กีตาร์
อนุพงษ์ ประถมปัทมะ (อ๊อด) : เบส
กีรติ พรหมสาขา ณ สกลนคร (เขียว) : กีตาร์, คีย์บอร์ด, เพอร์คัสชั่น
อำนาจ ลูกจันทร์ (เป้า) : กลองไฟฟ้า, เพอร์คัสชั่น
ธนิสร์ ศรีกลิ่นดี : ร้องประสาน, คีย์บอร์ด, เพอร์คัสชั่น, แครริเน็ต, แซกโซโฟน, ฟลูต
คอนเสิร์ต

รายการ โลกดนตรี : 1 ธันวาคม พ.ศ. 2528
รายการ 7 สี คอนเสิร์ต : พ.ศ. 2529
การจัดจำหน่าย

| ปี | ค่าย | รูปแบบ |
| --- | --- | --- |
| พ.ศ. 2528 | อามีโก้ | แผ่นเสียง |
| พ.ศ. 2528 | อามีโก้ | เทปคาสเซตต์ |
| พ.ศ. 2540 | กระบือ แอนด์ โค | แผ่นซีดี |
| พ.ศ. 2540 | กระบือ แอนด์ โค | เทปคาสเซตต์ |
| พ.ศ. 2546 | วอร์นเนอร์ มิวสิค ไทยแลนด์ | แผ่นซีดี  (ปกครบรอบ 20 ปี คาราบาว) |
| พ.ศ. 2554 | วอร์นเนอร์ มิวสิค ไทยแลนด์ | แผ่นซีดี (ปกครบรอบ 30 ปี คาราบาว) |
| พ.ศ. 2555 | วอร์นเนอร์ มิวสิค ไทยแลนด์ | แผ่นเสียง (Remaster) |
| พ.ศ. 2556 | วอร์นเนอร์ มิวสิค ไทยแลนด์ | แผ่นซีดี (Remaster) |

| ด ค กคาราบาว |
| --- | --- |
 ยืนยง โอภากุล  ปรีชา ชนะภัย  เทียรี่ เมฆวัฒนา  เกริกกำพล ประถมปัทมะ  ขจรศักดิ์ หุตะวัฒนะ  ชูชาติ หนูด้วง  ธนะสิทธิ์ พันธุ์พงษ์ไทย สานิตย์ ลิ่มศิลา  กีรติ พรหมสาขา ณ สกลนคร  ไพรัช เพิ่มฉลาด  ธนิสร์ ศรีกลิ่นดี  อำนาจ ลูกจันทร์  ศยาพร สิงห์ทอง  ลือชัย งามสม 
สตูดิโออัลบั้ม:  ขี้เมา (2524)  แป๊ะขายขวด (2525)  วณิพก (2526)  ท.ทหารอดทน (2526)  เมด อิน ไทยแลนด์ (2527)  อเมริโกย (2528)  ประชาธิปไตย (2529)  เวลคัมทูไทยแลนด์ (2530)  ทับหลัง (2531)  ห้ามจอดควาย (2533)  วิชาแพะ (2534)  สัจจะ ๑๐ ประการ (2535)  ช้างไห้ (2536)  รุ่นคนสร้างชาติ (2537)  แจกกล้วย (2538)  หากหัวใจยังรักควาย (2538)  เส้นทางสายปลาแดก (2540)  เช' ยังไม่ตาย (2540)  อเมริกันอันธพาล (2541)  พออยู่พอกิน (2541)  เซียมหล่อตือ หมูสยาม (2543)  สาวเบียร์ช้าง (2544)  นักสู้ผู้ยิ่งใหญ่ (2545)  สามัคคีประเทศไทย (2548)  ลูกลุงขี้เมา (2550)  โฮะ (2552)  กำลังใจคาราบาว 30 ปี (2554)  สวัสดีประเทศไทย (2556)  40 ปี ฅนคาราบาว (2565) 
อัลบั้มพิเศษ:  รวมเพลงคาราบาว (2529)  เมด อิน ไทยแลนด์ ภาค 2546 สังคายนา (2547)  หนุ่มบาว-สาวปาน (ร่วมกับ ปาน - ธนพร แวกประยูร) (2548)  รายชื่ออัลบั้มเพลง 
ผลงานเพลง:  ถึกควายทุย (2524 - 2533)  เมด อิน ไทยแลนด์ (2527)  รักคุณเท่าฟ้า (2529)  ชีวิตสัมพันธ์ (2530)  ทะเลใจ (2535) 
คอนเสิร์ตครั้งใหญ่:  ทำโดยคนไทย (2528)  สายธารสู่อิสานเขียว (2530)  คนคาราบาว (2534)  ปิดทองหลังพระ (2539)  คอนเสิร์ต 15 ปี เมด อิน ไทยแลนด์ (2542) 20 ปี คาราบาว (2546)  คอนเสิร์ต เมด อิน ไทยแลนด์ ภาค 2546 สังคายนา (2547)  คอนเสิร์ตเพื่อช้าง (2547)  นาวาคาราบาว (2548) มนต์เพลงคาราบาว (2550)  บาวเบญจเพส (2551)  มหกรรมดนตรี 30 ปี คาราบาว (2554 - 2555)  กินลม ชมบาว (2556)  บันทึกไว้ในปฐพี 35 ปี คาราบาว (2559)  40 ปี คาราบาว (2566) 
ค่ายเพลง:  พีค็อก สเตอริโอ  อโซน่า โปรโมชั่น  แกรมมี่ เอ็นเตอร์เทนเมนต์  โพลีดอร์  อามีโก  แว่วหวาน  ดี-เดย์ เอ็นเทอร์เทนเมนท์  วอร์นเนอร์ มิวสิค ไทยแลนด์ 
ดูเพิ่มเติม:  เสียงเพลงแห่งเสรีภาพ  คาราบาวกรุ๊ป คาราบาวแดง  คาราบาวเบียร์  น้ำคือชีวิต  มนต์เพลงคาราบาว 25 ปี  ยังบาว  คาราบาว เดอะซีรี่ส์  Bao Young Blood ดนตรีสร้างคุณค่าชีวิต